|  |  |  |
| --- | --- | --- |
| **Y:\Hivatalos\Logó - színváltozatok\logo bezs fekete\levay_logo_bezs_fekete_vegleges.jpg** | ***Csorba György természettudományos feladatmegoldó verseny*** |  |

***Csorba György Természettudományos Feladatmegoldó Versenyben részt vett Oktatási Intézményeknek!***

**Tisztelt Igazgató Asszony, Tisztelt Igazgató Úr!
Tisztelt Felkészítő Kollégák!
Kedves Tanulók!**

Valljuk azt, hogy a természettudományos gondolkodás kialakítása és fejlesztése fontos feladata az oktatási intézményeknek, és ezt már általános iskolában el kell kezdeni. Köszönjük, hogy Önök is fontosnak tartották ezt, felhívták a versenyre a felkészítő kollégák és a tanulók figyelmét. Köszönjük a tanulóknak azt, hogy több-kevesebb kitartással beküldték megoldásaikat, foglalkoztak a feladatokkal, problémákkal.

Mellékelten küldjük a fordulónként és összesítésben elért eredmények listáját, és egyúttal kérjük, hogy a kiemelt tanulók és felkészítő tanárok döntőn való részvételét biztosítani szíveskedjenek.

**A döntő időpontja: 2020. január 31.**

Helye: a Lévay József Református Gimnázium (Miskolc, Kálvin János út 2.)

A döntőn gyakorlati és elméleti feladatlap kitöltésére kerül sor. Ebben az évben az elméleti feladatlapok kitöltése részben ***digitális***an történik a Redmenta program segítségével. A technikai feltételeket biztosítjuk, de a versenyző a saját okostelefonján is kitöltheti a feladatlapot.

**A gyakorlati feladatok:**

- biológia: Mozgásunk, tápanyagaink és növényismeret

- fizika: Felhajtóerő, sűrűség

- földrajz: Gyakorlatok térképpel

- kémia: Gázok előállítása és tulajdonságai

**A döntő programja:**

*10.30-11.00:*Regisztráció

11.00:Ábrám Tibor Igazgató Úr köszönti a résztvevőket

*11.30-13.00 :***Elméleti és gyakorlati feladatlapok kitöltése – versenyzők**

*12.00:* **Tehetséggondozás a digitális oktatás eszközeivel a Lévayban – kísérők**

*13.00: Játékos vetélkedő - versenyzők*

*14.30:***Eredményhirdetés**

Kérjük, a felmerülő kérdésekkel kapcsolatban keressék Makranczi Zsolt versenyszervezőt.

Miskolc, 2020. január 15.

Üdvözlettel:

Makranczi Zsolt Ábrám Tibor
 szervező igazgató